Házi verseny, 1. forduló
A 2018/19-es tanévben a történelem házi versenyen induló diákok három téma közül választhatnak.
Mindhárom téma a történelmi Magyarországra vonatkozik, de a trianoni határokon kívül eső területekre, a nemzeti összetartozás jegyében. Ennek megfelelően: a mai Szlovákia teljes területe, illetve Ukrajna, Románia, Szerbia, Horvátország, Szlovénia és Ausztria egyes területei (amelyek korábban Magyarországhoz tartoztak) jöhetnek szóba.
1. Fürdők, fürdőhelyek létrejötte, története és szerepe, mai helyzete. 
2. Az 1848-49-es forradalom és szabadságharc emlékhelyei (szobor, emlékmű, emléktábla, sír-síremlék)
3. Az I. világháború emlékhelyei (szobor, emlékmű, emléktábla, katonai temető, stb.)
A versenyen egyedül vagy két fős, három fős csapatban lehet részt venni.
Beadandó: minimum 4, maximum 8 helyszín leírása, minimum kétoldalnyi, maximum négyoldalnyi szöveges ismertetéssel, egyenként 1-3 fényképpel, Times New Roman 12-es betűtípussal.
Felhasznált irodalom: A beadandó anyag végén jelölni kell, hogy miket használt fel a versenyző vagy a csapat. Előnyt élvez az a versenyző/csapat, aki nagyobb arányban használ könyvet, folyóiratcikket, mint internetes forrást. 
Példák a felhasznált irodalom feltűntetésére:

A megoldások beadhatók kinyomtatva a diák/a csapat történelem tanárának vagy Lator Lászlónak (103-as terem), illetve e-mailben is, a latorlaszlo@gmail.com címre.

